
ŠAKIŲ RAJONO SAVIVALDYBĖS  TARYBA

SPRENDIMAS

DĖL RAJONO SAVIVALDYBEI PATIKĖJIMO TEISE PERDUOTO VALSTYBĖS TURTO

2009 m. lapkričio 26 d. Nr. T-365
Šakiai



Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 27 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 9str. 2 d., 10 str. 1 d., 13 str. 2 d. ir  rajono savivaldybės tarybos 2006 m. rugpjūčio 3 d. sprendimu Nr. T-236 patvirtintu Valstybei nuosavybės teise priklausančio turto perėmimo ir apskaitos tvarkos aprašu,  nusprendžia:


1.Perduoti iš rajono savivaldybės biudžetinių įstaigų balansų į rajono savivaldybės administracijos balansą valstybei nuosavybės teise priklausantį turtą, gautą Vyriausybės nutarimais ar kitais teisės aktais rajono savivaldybei valdyti, naudoti ir disponuoti patikėjimo teise valstybinėms funkcijoms vykdyti.

2. Įgalioti rajono savivaldybės administracijos direktorių iki 2009 m. gruodžio 31 d. perimti valstybei nuosavybės teise priklausantį turtą ir pasirašyti šio turto perdavimo – priėmimo aktus.


3. Perduoti rajono savivaldybės biudžetinėms įstaigoms dešimčiai metų panaudos pagrindais laikinai neatlygintinai valdyti ir naudotis rajono savivaldybės administracijai šio sprendimo 1 punktu  perduotą valstybei nuosavybės teise priklausantį turtą.

4. Įpareigoti rajono savivaldybės administracijos Švietimo ir sporto bei Kultūros ir turizmo skyrių vedėjų parengti Valstybės turto panaudos sutartis ir perdavimo-priėmimo aktus.

5. Įgalioti rajono savivaldybės administracijos direktorių pasirašyti su rajono savivaldybės biudžetinių įstaigų vadovais Valstybės turto panaudos sutartis ir perdavimo-priėmimo aktus. 

